Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18205

c) azon a gurulóúton, amelyet 350 méternél alacsonyabb futópályamenti látástávolság érték mellett kívánnak gurulásra felhasználni, a hosszirányú távköz ne haladja meg a 15 métert. 5.3.16.13 Ajánlás — A gurulóút ívelt szakaszán a gurulóút középvonal fényeket az egyenes szakasztól kezdődően egyenlő távközökben és a gurulóút ív külső szélétől mindig azonos távolságra helyezzék el úgy, hogy az egyértelműen jelezze a gurulás illetve a gurulóút ívét. 5.3.16.14 Ajánlás — Azon a gurulóúton, amelyet 350 méternél alacsonyabb futópályamenti látástávolság érték mellett kívánnak gurulásra felhasználni, az ívelt szakaszon a fények között levő hosszirányú távköz ne haladja meg a 15 métert és ha az ív sugara kisebb, mint 400 méter, a fényeket egymástól legfeljebb 7.5 méterre helyezzék el. Ez a meghatározott távköz az ív előtt és után 60 méter távolságig tarthat.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes